Diari Oficial de la Generalitat Valenciana


Sumari del DOGV 5028, del 15-06-2005 (2005/6099)

RESOLUCIÓ de 17 de maig de 2005, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 2.141,21 m² de superfície, situada a la partida Canuta I de Calp (Alacant), destinada a l'ampliació de l'actual centre de salut, realitzada per l'ajuntament del dit municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6099


Data del document
:   17-05-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Calp
    * propietat immobiliària
    * cultura regional

RESOLUCIÓ de 17 de maig de 2005, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 2.141,21 m² de superfície, situada a la partida Canuta I de Calp (Alacant), destinada a l'ampliació de l'actual centre de salut, realitzada per l'ajuntament del dit municipi. [2005/6099]
  
L'Ajuntament de Calp, en sessió plenària realitzada el dia 17 de juliol de 2003, va acordar la cessió gratuïta a la Generalitat Valenciana del terreny de propietat municipal, inscrit en el Registre de la Propietat de Calp, al tom 940, llibre 357, foli 357, finca número 39.095, lliure de càrregues i gravàmens, amb una superfície de 2.152,21 m² de superfície, qualificat de dotacional sanitari i situat en la partida Canuta I, destinat al fi exclusiu d'ampliar l'actual centre de salut a què s'ha fet referència abans, i que confronta amb el terreny que cedix l'ajuntament.
  
A proposta de la Conselleria de Sanitat de 12 de maig de 2004, es van iniciar els tràmits legals oportuns per a l'acceptació de la cessió i la formalització de la cessió i acceptació.
  
La cessió es realitza amb la finalitat de destinar la parcel·la a l'ampliació de l'actual centre de salut, amb subjecció al que disposa l'article 111 del Reglament de Béns de les Entitats Locals
  
Per acord plenari de 28 de gener de 2005, l'Ajuntament de Calp ha exclòs del terreny cedit per acord de 17 de juliol de 2003, la superfície d'11 m², destinats a un centre de transformació elèctrica, amb la qual cosa la superfície de la parcel·la cedida és de 2.141,21 m². L'exclusió de la superfície d'11 m² s'ajusta al contingut de l'informe de l'arquitecte cap del Servici d'Infraestructures de la Conselleria de Sanitat el 25 de novembre de 2004.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Calp del terreny de propietat municipal de 2.141,21 m², situat a la partida de la Canuta I de la dita població, que confronta: nord, centre de salut; sud, parcel·les 5, 6 i 7; est, vial, i oest, pas públic per a vianants.
  
Consta inscrita en el Registre de la Propietat de Calp, al tom 940, llibre 357, foli 357, finca 39.095. D'esta finca ha de segregar-se la parcel·la d'11 m², ocupada per un centre de transformació elèctrica, que ha sigut exclosa de la cessió per acord plenari de 25 de febrer de 2005.
  
Referència cadastral: 2215601BC821N0001SS.
  
La parcel·la s'accepta lliure de càrregues i gravàmens i al corrent de qualsevol despesa.
  
Segon
  
La cessió gratuïta realitzada per l'Ajuntament de Calp, s'efectua amb la condició de destinar la parcel·la a l'ampliació del centre de salut i amb subjecció al que disposa l'article 111 del Reglament de Béns de les Entitats Locals
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la Llei 14/2003, de Patrimoni de la Generalitat Valenciana.
  
València, 17 de maig de 2005.- El conseller: Gerardo Camps Devesa.